Šemsudin Gegić

**Šemsudin Gegić** (rođen 29. oktobra 1951. godine, u Dolini- Zavidovići, Bosna i Hercegovina) jest pisac, dramaturg, pozorišni, televizijski i filmski režiser. Jedan je od rijetkih autora sa područja bivše Jugoslavije, koji je tokom svoje trodecenijske karijere dobio najviša međunarodna priznanja u svim medijima i žanrovima u kojima se okušao.

## Biografija 
Diplomirao je na Fakultetu dramskih umetnosti (pozorište, film, radio i televizija) u Beogradu.
U Milanu je imao jednogodišnje stručno usavršavanje multimedijalne režije: regista/režiser, podržano stipendijama RTV BiH i Teatro Verdi-Italia, koje je završio 1995-96 godine.
Bivši je direktor i umjetnički direktor Narodnog pozorišta Mostar do kada je uspješno obavljao poslove: Urednik-autor/reditelj na FTV, Animatora kulture, Sekretara Kulturno-prosvjetne zajednice BiH, urednika I i II, Odgovornog urednika Dokumentarno-dramskog programa RTV, Koordinatora programa RTV BiH, Direktora programa RTV BiH.

Aktuelni je Predsjednik Upravnog odbora JU Pozorište mladih Sarajevo i ima članstvo u UFRBiH (Udruženje filmskih radnika BiH- reditelji) i Umjetnički je direktor *Intimo Teatro Internazionale Milano* iz Italije.
Aktuelni je vanredni profesor na odsjecima Gluma i Produkcija Akademije dramskih umjetnosti (pozorište, film, radio i televizija) Univerziteta u Tuzli i Stručni saradnik-profesor multimedijalne režije i kreativne produkcije na *Istočnoevropskom koledžu* u Plovdivu, Bugarska.
Učesnik je i predavač na konferencijama i seminarima o temi produkcija, režija i menadžment u pozorištu, filmu i elektronskim medijima. Također, predsjedavajući je član žirijem domaćih i međunarodnih pozorišnih i filmskih festivala.

## Umjetničko djelovanje 
**Autor i režiser** 10 igranih i dokumentarnih radio-drama, među kojima su:
*Album čovjeka koji ide iz naroda
*Mantijaši
*Crni vrh
*Udove jedne vojne
*Zadnji stanari tekije i dr.

**Pisac i režiser** u premijernoj izvedbi 10 originalnih pozorišnih drama: 
*Ruho
*Trofejne noći
*Sarajevska trokuka
*Genetski ples-Hasanaginica
*Fundamentalist ili tajna mlade udovice (koautor Emina Gegić)
*Dobrovoljni davaoci kr(i)vi
*Krvopija
*Zadirkivanje u budale ili Veseli događaji
*Časna grješnica
*Koncert za pticu rugalicu

**Režiser** predstava po tekstu Emine Gegić: 
*La Sibilla di Sarajevo (Sarajevska proročica)
*360 Gradi di rabbia (360 Stepeni bijesa) 
Ove predstave su izvedene na scenama i u produkciji Narodnog pozorišta Sarajevo, Narodno pozorište Mostar, Narodno pozorište Zenica, Pokazalište 99 Sarajevo, Pozorište mladih Sarajevo, *Teatro Franco Parenti* i *Teatro Verdi* – Milano, *Teatro Galleria Toledo* Napulj – Italija, *Intimo Teatro Internazionale Milano*, ASU Sarajevo, HNK Mostar.

**Scenarista i režiser**  više od 30 dokumentarnih, dokumentarno-igranih i tv filmova kao što su: 
*Dopiši tugu, 
*Memento-Kasarne zla:trilogija, 
*Suada:božica dobrih namjera, 
*Dječak iz ratnog filma, 
*Karo, 
*Ambasadori uče jezike, 
*Nostalgični satovi, 
*Autograf, 
*Godine ponosa, 
*Narodni neprijatelj „A“ kategorije, 
*Titovaža- omnibus od 7 kratkih filmova, 
*Jeka Ajšina glasa, 
*Sarajevo zdesna nalijevo, 
*Vozna karta za prošlost
Produkcija: Tv SA, Tv BiH, FTV, BHT,  S.D. KUD Sarajevo, IR production-London, ADU, Flash production–Sarajevo, IEOC production Plovdiv, Bugarska, Hot spot films-Dubai, UAE-i i dr.

**U teatrografiji i filmografiji** posebno su mu naznačena autorska djela (napisao i režirao) sa Mostarskim motivima:  
*Stopama sjenki, igrano-dokumentarni film o Starom mostu i njegovom graditelju Mimaru Hajrudinu (saradnja sa NP Mostar), 
*Šebi arus-Uoči Nevjestine noći, dokumentarni film (saradnja sa mostarskim/blagajskim dervišima)  
*Red Army Mostar, dokumentarni film o navijačima FK Velež, 
*Zadnji stanari tekije, fičer o prvom filmu snimljenom u Mostaru  "Posljednji most" sa Marijom Shell u glavnoj ulozi, 
*Frend of Bosnia, dokumentarni film o Teufiku Velagiću i Mladim muslimanima, 
*Ruho – 3 (tri)  premijerna i na desetine repriznih ambijentalno-scenskih izvođenja pozorišne predstave-1988, 1997, 2004. u produkciji NP Mostar i Teatro Toledo Napoli i režiji Jovice Pavića, Šemsudina Gegića i Laure Angiulli, 
*Trofejne noći, ambijentalna prva poslijeratna pozorišna predstava u devastiranom hotelu "Ruža"- 1998. godine (Saradnja sa Centrom za kulturu,  Festivalom Mostarsko ljeto i BHT),    
*Fundamentalist ili Tajna mlade udovice-koautorstvo sa kćerkom Eminom Gegić (produkcija NP Mostar), 
*Krvopija, monodrama u izvođenju glumice HNK Mostar Jelene Kordić (izvođenja na scenama Studio 64 NP Mostar, HNK Mostar i 32 reprizne predstave na scenama Bosne i Hercegovine i u regionu: Predstava je odabrana i zvanično je otvorila *33. Internacionalni festival monodrame i pantomime Zemun - Beograd), 
*Seobe lica, autorska trilogija - drame Ruho, Sarajevska trokuka i Genetski ples (Izdavač IP "Slovo" Mostar, promocija Studio 64 NP Mostar -    Nastavna literatura na fakultetima i akademijama Univerziteta u Sarajevu, Tuzli, Sofiji, Napulju i Plovdivu; Radiofonska umjetnost; Enciklopedija bosanskohercegovačkog stvaralaštva. Urednik i autor koncepta – 100 epizoda (Između ostalih bosanskohercegovačkih stvaralaca snimljene su polusatne emisije o Mostarcima: Aleksa Šantić, Hamza Humo, Svetozar Ćorović, Osman Đikić, Himzo Polovina... itd.)  
*Mostarska tv trilogija: Pirati nad Mostarom, Mostarska terapija i Šantićeva 88 (filmovi o predratnom, ratnom i poratnom Mostaru i Mostarcima).

**Djela** (pozorišna, filmska, radio i televizijska) su mu izvođena i prikazivana u takmičarskoj selekciji prestižnih festivala u: New Yorku Filmski festival Tribeca, Moskvi - Zlatni vitez, Geteborgu - IFF, Berlinu - Prix Europa, Butrintiu - IFTeatro, Dohi – IFF AlJazeera, San Francisku - UNAFF, Budvi - ITF Grad teatar, Dubrovniku - Internacionalni film centar, Bolonji – Prix Italia, Kazanu – Zlatni minbar, Milanu -Scena Prima, Napulju - Napolidrammaturgia in Festival, Sofiji - Zlatna art amfora, Sarajevu - Sarajevo Film Festival (3 puta), Plovdivu - Balfest (2 puta) Beogradu- IFDF, Londonu - IFF, Cagliari – Prix Italia, Sardinija – Assuni film festival, Milano – Lombardia Teatro Fest, Palermu, Brčkom, Zenici, Bihaću... itd.

Drame su mu objavljene u ediciji - Antologija savremene drame *"Ka novoj drami"*, Nova knjiga, Beograd i *"Seobe lica"* ,Slovo, Mostar.

Prevođen je na: engleski, francuski, ruski, italijanski, njemački, arapski i bugarski jezik. 	
 
Pored rediteljskog i autorskog djela, također je predsjednik žirija festivala Mostarska liska (NP Mostar), te je autor ideje i koncepta pomoćne ambijentalne scene NP: BiHyde Park.

## Nagrade i priznanja 
Dobitnik je brojnih domaćih i stranih nagrada i priznanja za dramsku umjetnost 
i filmsku kreativnost:

*Nagrada *Hercegovačko sunce* za filmsku umjetnost, Mostar, Bosna i Hercegovina, 2011.
*Nagrada "Zlatne ruke" za ljudska prava i humanost, "Autograf", 2010.
*Nagrada "Bez dubla" za majstorstvo snimanja igrano-dokumentarnog filma "Stopama sjenki", Plovdiv/Bugarska, 2009. 
*Grand Prix Camera Veritas za najbolji film "Ambasadori uče jezike", Plovdiv/Bugarska, 2008.
*Maxi man of the year awards 2008. - film, Sarajevo, Bosna i Hercegovina, 2008.
*Zlatna art amphora za najbolji dokumentarni film "Dječak iz ratnog filma", Sofija/Bugarska, 2004. 
*Prix Europa:Berlin – Best European Radio Documentary of the Year 2005 za fitcher "Zadnji stanari tekije", 2005.
*Prva Specijalna nagrada Napolidrammaturgiainfestival za najbolju dramu *La Dote*, Napoli/Italia, 2002.
*Statua *Djevojka sa Une* Festivala scenskih umjetnosti Bosne i Hercegovine za dramsko stvaralaštvo, Bihać/Bosna i Herecegovina, 2001.
*Specijalna nagrada Međunarodnog žirija 6. Sarajevo Film Festivala  za najbolji dokumentarno-igrani film "Stopama sjenki", Sarajevo/Bosna i Hercegovina, 2000.
*Nagrada *Scena Prima* za najbolju predstavu "La Sibilla di Sarajevo", Emina Gegić/Šemsudin Gegić, Lombardia/Italija, 1996.
*Medalja ACLI za najbolju predstavu "La Sibilla di Sarajevo", Emina Gegić/Šemsudin Gegić, Milano/Italija, 1995.
*Godišnja nagrada Saveza novinara Bosne i Hercegovine za televizijsko-dokumentarni poduhvat godine, Sarajevo/Bosna i Hercegovina, 1992. 
*Godišnja nagrada *Zlatno kolo* KPZ Bosne i Hercegovine za književno-dramsko stvaralaštvo, Sarajevo/Bosna i Herecegovina,1988.
*Top 3 najbolje drame za dramu "Mantijaši", Ohrid/Jugoslavija, 1986.
*Prix Italia – *The Best World Radio Documentari of the Year* 1985  za fitcher *Album čovjeka koji ide iz naroda*, Cagliari/Italia 1985.
*Književna nagrada Isak Samokovlija za najbolju dramu *Ruho'', Konkurs MRZ za Kulturno-prosvjetnu djelatnost Pljevlja, Beograd/ex Jugoslavija, 1984. i dr.

## Vanjski linkovi 
*http://www.bhfilm.ba/ 
*https://web.archive.org/web/20130928061218/http://www.narodno-mostar.info/
*http://www.adu.untz.ba/

Kategorija:Bosanskohercegovački režiseri
Kategorija:Biografije, Zavidovići
Kategorija:Rođeni 1951.